CELEX: 62019TN0487
Language: mt
Date: 2019-07-08 00:00:00
Title: Kawża T-487/19: Rikors ippreżentat fit-8 ta’ Lulju 2019 — CU vs Il-Kumitat tar-Reġjuni

2.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/81
            
         
      Rikors ippreżentat fit-8 ta’ Lulju 2019 — CU vs Il-Kumitat tar-Reġjuni
      (Kawża T-487/19)
      (2019/C 295/107)
      Lingwa tal-kawża: il-Franċiż
      
         Partijiet
      
      
         Rikorrent: CU (rappreżentanti: S. Orlandi u T. Martin, avukati)
      
         Konvenut: Il-Kumitat tar-Reġjuni
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-18 ta’ Ottubru 2018 dwar it-tnaqqis tal-fattur ta’ multiplikazzjoni applikabbli għall-kalkolu tar-remunerazzjoni tar-rikorrent wara l-promozzjoni tiegħu għall-grad AD 14 fil-kuntest tal-proċedura ta’ promozzjoni 2018;
               
            
                  —
               
               
                  tikkundanna lill-Kumitat tar-Reġjuni għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka tliet motivi.
      
                  1.
               
               
                  L-ewwel motiv huwa bbażat fuq ksur tal-Artikolu 44 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), moqri flimkien mal-Artikolu 7(7) tal-Anness XII tar-Regolamenti tal-Persunal, sa fejn id-deċiżjoni kkontestata tikser id-dritt kweżit tar-rikorrent għaż-żieda bil-fattur ta’ multiplikazzjoni applikabbli għall-kalkolu tar-remunerazzjoni tiegħu li tikkorrispondi għall-valur tal-avvanz awtomatiku fl-iskala.
               
            
                  2.
               
               
                  It-tieni motiv huwa bbażat fuq ksur, mid-deċiżjoni kkontestata, tad-dritt fundamentali għall-ugwaljanza fit-trattament u għall-prinċipju ta’ proporzjonalità sa fejn żewġ uffiċjali b’merti u anzjanità ekwivalenti li ġew promossi fl-istess jum huma ttrattati b’mod differenti.
               
            
                  3.
               
               
                  It-tielet motiv huwa bbażat fuq ksur tal-aspettattivi leġittimi tar-rikorrent li l-valur tal-avvanz fl-iskala tiegħu, akkwistat b’mod awtomatiku, jinżamm wara l-promozzjoni ulterjuri tiegħu, għar-raġuni li t-tnaqqis tal-fattur ta’ multiplikazzjoni seħħ għaxar xhur wara l-att inizjali.